Ðe Mieɖoa Mawunyadɔgbedelawo Ðe Duta?
Ɛ̃. Mí Yehowa Ðasefowo katã míedzea agbagba be míaɖe mawunyadɔgbedelawo alo dutanyanyuigblɔlawo fe gbɔgbɔ afia afi ka kee míeɖale o, eye míefoa nu tso míafe dzixɔsewo ŋu na ame siwo míedoa goe la edziedzi.
Tsɔ kpe ɖe eŋu la, Ðasefo aɖewo ʋuna yia wofe dukɔa fe akpa siwo amewo mese Biblia me nya nyuia le kpɔ o la. Ðasefo bubu aɖewo hã ʋuna yia duta be yewoakeke yewofe subɔsubɔdɔa ɖe enu. Dzi dzɔa wo be yewo hã yewole akpa aɖe wɔm le nya si Yesu gblɔ ɖi be “mianye nye ɖasefowo . . . va se ɖe anyigba fe sefe ke” la me vava me.
Le fe 1943 me la, míeɖo suku aɖe be woana hehe tɔxɛ ame siwo anye mawunyadɔgbedelawo alo dutanyanyuigblɔlawo dometɔ aɖewo. Tso fe ma me la, Ðasefo 8,000 kple edzivɔwoe de suku sia si woyɔna be Gbetakpɔxɔ Habɔbɔa Ƒe Gilead Biblia Suku.
ewe_Latn ewe_Latn ewe_Latn ewe_Latn